**Usmernenie riaditeľky školy k organizácii vzdelávania v ZŠ Pohranice 444**

**Organizácia vzdelávania v ZŠ – Pohranice 444, od 29. 11. 2021 do 9. 1.2021.**

Tento dokument rešpektuje rozhodnutie ministra školstva, vedy, výskumu a športu B. Grȍhlinga č. 2020/21911:1-A1810 z 25. 11. 2021, Školský semafor z 26. 11. 2021, ako aj aktuálne opatrenia, nariadenia a vyhlášky ÚVZ SR.

Minister školstva, vedy, výskumu a športu podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) rozhodol nasledovne:

Školské vyučovanie sa uskutočňuje v škole (prezenčne) a školské zariadenia sú v prevádzke na základe predloženia vyhlásenia o bezpríznakovosti.

**Písomné vyhlásenia o bezpríznakovosti sú inovované 26. novembrom 2021, preto je potrebné, aby ho všetci rodičia predložili 29. 11. 2021 triednemu učiteľovi.** Písomné vyhlásenie o bezpríznakovosti sa predkladá s cieľom zabezpečiť bezpečné prostredie v školách a školských zariadeniach za účelom zaistenia bezpečnosti a ochrany zdravia detí a žiakov a tak zachovať prezenčnú výučbu a minimalizovať riziko prerušenia výučby v triede. Tlačivo si môžete stiahnuť z webovej stránky školy alebo poslať prostredníctvom edupage. (Písomné vyhlásenie o bezpríznakovosti platné od 29.11. 2021)

Dňom 26. 11. 2021 vstúpila do platnosti vyhláška ÚVZ SR 262/2021, ktorá sa **dotýka prekrývania horných dýchacích ciest**. **Upozorňujem na povinnosť mať prekryté horné dýchacie cesty v zmysle vyhlášky.**

Všetky hromadné podujatia školy sa neuskutočňujú. Rodičovské združenia sa konajú dištančnou formou. Toto obmedzenie neplatí v prípade úkonu prevzatia Ag samotestov. Ak je na škole viac súrodencov, rodič sa môže dohodnúť s tr. uč. jedného z detí na prevzatí samotestov za všetky deti.

**Žiak s príznakmi musí zostať doma**. Pokiaľ rodič nevie vylúčiť príznaky, kontaktuje detského lekára, príp. urobí dieťaťu samotest. V prípade použitia samotestu, **je potrebné jeho nahlásenie cez edupage – aj v prípade pozitívneho aj negatívneho výsledku.**

Ak sa dieťa alebo žiak nezúčastní výchovy a vzdelávania v škole z obavy z ochorenia počas obmedzenia slobody pohybu a pobytu zákazom vychádzania aktuálne platným uznesením vlády Slovenskej republiky, považuje sa to za ospravedlnenú neprítomnosť. V takom prípade učitelia posielajú žiakom úlohy prostredníctvom edupage.. Rodič však musí o danej skutočnosti vopred písomne informovať triedneho učiteľa a dohliadnuť na to, že sa dieťa bude vzdelávať a rešpektovať pokyny vyučujúceho.

V prípade pozitívneho AG samotestu, rodič to oznámi triednej učiteľke alebo riaditeľke školy, ktorá určí ďalší postup. Trieda, v ktorej bola pozitívne testovaná osoba ako aj osoby, ktoré boli v úzkom kontakte s pozitívne testovanou osobou počas **obdobia dvoch dní pred testovaním**, ostáva v karanténe a trieda prechádza na dištančné vzdelávanie.

**Vyučovanie:**

Prebieha prezenčným spôsobom do momentu pozitívneho Ag samotestu/Ag testu na MOM/PCR testu. V prípade pozitivity, riaditeľka školy prerušuje prezenčný spôsob výučby v danej triede.

Telesná a športová výchova sa v interiéri realizuje iba v prípade, že sa nepremiešavajú triedy. Počas ETV/NBV sa nebudú miešať žiaci rôznych tried.

ŠKD a stravovanie v ŠJ bude prebiehať obdobným spôsobom ako doteraz. Žiak si sám jedlo nenaberá, príbor je balený v servítkach.

**Vianočné prázdniny** sa v školskom roku 2021/2022 uskutočnia v termíne **od 20. decembra 2021 do 7. januára 2022.**

**Vstup cudzím osobám do priestorov školy je zakázaný alebo povolený iba v režime OP (očkovaný, prekonaný) so súhlasom riaditeľky školy.**

Toto usmernenie je možné podľa aktuálnych potrieb meniť, dopĺňať.

 V Pohraniciach, 26.11. 2021 PaedDr. Adriana Vojtelová

 riaditeľka školy